Ikoꞌmamyry mero moꞌkaron inemeparykon woꞌpemaꞌsan moro tuna ꞌwa.
Kurijara taka iwotaruꞌkaꞌsan Kafaraum ꞌwa tywepatotoꞌkoꞌme.
Ewaꞌrumamyꞌpo po Jesus opyꞌpa noro iꞌwaine kynakon.
Pepeito tamꞌpoꞌkory ꞌwa parana awongaꞌpo.
Oꞌwin-kariꞌna ituꞌponaka ainatone stadion mosin po terapa tywotarimaꞌsan mero,
moro tuna tuꞌpo Jesus wytory eneꞌpo iꞌwaine moro kurijara wyino tyse waty.
Iwetyꞌkaꞌsan.
Jesus wykaꞌpo te iꞌwaine:
“Awu te wa.
Kytetyꞌkaton.”
Aruꞌkapory ꞌse kynatokon.
Oꞌwin wytory te moro kurijara tundaꞌpo moro itotoꞌkon ꞌwa.